Πανεπιστήμιο της Οκλαχόμα

Το Πανεπιστήμιο της Οκλαχόμα (αγγλ. University of Oklahoma, αναφερόμενο συντομογραφικά ως OU) είναι δημόσιο πανεπιστήμιο στις ΗΠΑ με έδρα την πόλη Νόρμαν της πολιτείας Οκλαχόμα, το μεγαλύτερο ανώτατο εκπαιδευτικό ίδρυμα στην πολιτεία αυτή, με περίπου 32.700 φοιτητές και φοιτήτριες.

Καθώς ιδρύθηκε το 1890, προϋπήρχε επί 17 έτη προτού το Έδαφος της Οκλαχόμα και το Έδαφος των Ινδιάνων συνενωθούν και δημιουργήσουν την πολιτεία Οκλαχόμα. Για τούτο και ονομαζόταν αρχικώς και έως το 1907 Εδαφικό Πανεπιστήμιο του Νόρμαν (Norman Territorial University). Σήμερα το Πανεπιστήμιο της Οκλαχόμα προσφέρει πτυχία σε 174 πεδία, 199 προγράμματα master] και 101 προγράμματα διδακτορικού.

Το ίδρυμα κατατάσσεται (Carnegie Classification) στα «R1: Doctoral Universities – πολύ υψηλή ερευνητική δραστηριότητα», με πάνω από 416 εκατομμύρια δολάρια να δαπανώνται για επιστημονική έρευνα το 2022 συνολικώς στις τρεις πανεπιστημιοπόλεις του. Η βασική του πανεπιστημιόπολη, στο Νόρμαν, έχει έκταση 12 χιλιάδες στρέμματα και φιλοξενεί δύο αξιόλογα μουσεία: το Μουσείο Τέχνης «Φρεντ Τζόουνς» (με αρκετά έργα Γάλλων ιμπρεσιονιστών) και το Μουσείο Φυσικής Ιστορίας της Οκλαχόμα «Σαμ Νομπλ». Το Πανεπιστήμιο της Οκλαχόμα διατηρεί επίσης διαχρονικώς ισχυρό αθλητικό «προφίλ», με αθλητές και αθλήτριές του να έχουν κατακτήσει συνολικώς 23 μετάλλια σε Ολυμπιακούς Αγώνες, από το 1932 μέχρι σήμερα.

Παραπομπές

 Εξωτερικοί σύνδεσμοι 

 Επίσημος ιστότοπος
 Ιστότοπος των αθλητικών ομάδων του Πανεπιστημίου

Οκλαχομα
Πανεπιστημι